Salma Asis

Salmah Andi Asis (lahir 9 April 1990) merupakan seorang penyanyi wanita Malaysia. Beliau mula dikenali apabila terpilih sebagai salah seorang peserta Mentor musim ke-5 di bawah bimbingan Erra Fazira, sekaligus dinobatkan sebagai juara.

Kerjaya 
Salma telah mengikuti ujibakat Mentor musim kelima, yang antara lain turut disertai oleh Aiman Hakim Ridza dan terpilih sebagai anak didik Erra Fazira. Beliau berjaya menempatkan diri ke Top 3 konsert akhir bersama-sama Iqa (protege Edry Abdul Halim) dan Shiha Zikir (protege Sharifah Aini). Di konsert minggu akhir, Salma telah memperdengarkan lagu baru, "Aku Permata" dan berjaya merangkul gelaran juara dengan markah tertinggi sebanyak 85 markah dan 3.25 juta undian SMS penonton.

Selepas tamat Mentor 5, Salma melancarkan single sulung rasmi, "Seruan Jiwa" pada 2013, ini kemudian diikuti oleh "Maafkan" pada tahun berikutnya.

Pada tahun 2016, Salma menyertai rancangan realiti nyanyian 3 Juara. Bila ditanya pada Ajai kenapa Salma dipilih, Ajai menjelaskan, Salma tidak mempunyai single lagu yang meletup kerana beliau ingin mengembangkan bakat Salma dengan memberi peluang kepada Salma.

Pada malam akhir konsert 3 Juara, Salma yang memenangi juara genre Balada turut bersaing dengan juara daripada genre Rock iaitu Kudien dan juara daripada genre Irama Malaysia iaitu Azizul untuk merebut gelaran juara keseluruhan. Beliau menjuarai keseluruhan kategori dan membawa pulang hadiah kemenangan RM 100,000.00.

Beliau muncul dengan single "Akhirnya Cinta" pada Oktober 2017. Lagu ini layak dipertandingkan di Anugerah Juara Lagu ke-32.

Pada Januari 2019, Salma muncul dengan single terbaharu, "Stop Love" hasil nukilan Ajai. Ia menjadi lagu rancak pertamanya.

Mentor (musim 5)

Berikut ialah senarai persembahan Salma dalam Mentor 5:

Kehidupan peribadi 
Salma telah berkahwin sebanyak dua kali dan mempunyai tiga anak daripada kedua-dua perkahwinan tersebut. Beliau berkahwin dengan bekas peserta Akademi Fantasia musim ke-9, Muhammad Azri Abdullah pada 31 Januari 2015. Pada tahun 2017, Azri menerima hukuman penjara selama 14 hari atas tuduhan mencederakan anak tirinya, Puteri Nurul Huda, iaitu anak sulung Salma dari perkahwinan terdahulu. Salma dan Azri bersanding sekali lagi pada Mac 2019.

Diskografi

Filemografi

Anugerah dan pencalonan

Rujukan

Pautan luar
 
 
 

Kelahiran 1990
Orang hidup
Penyanyi wanita Malaysia
Penyanyi berbahasa Melayu
Orang dari Sabah
Orang Malaysia berketurunan Melayu
Muslim Malaysia
Peserta Mentor
Orang dari Tawau